اوخاییطا

اوخائیطا (یونانی: Εὐχάϊτα) بازنطینی دور کا شہر اور ڈائیوسس تھا جو شمالی اناطولیہ کے علاقے ہیلن‌پنطس میں، تھیمۂ ارمینیاقیہ کے اندر واقع تھا۔ یہ رومی سڑک پر ایک اہم پڑاؤ تھا جو انقرہ کو اماسیہ سے ملاتی تھی۔J.G.C. Anderson, A Journey of Exploration in Pontus (1903), p. 9.

اوخائیطا نے متاخر رومی دور اور بازنطینی دور میں اُس وقت خاصا شہرت حاصل پائی جب یہ اناطولیائی شخصیت مقدس تھیوڈورس تیرونی کی تعظیم کا اہم مذہبی گڑھ بن گیا۔ ساتویں سے گیارھویں صدی عیسوی کے درمیان ابتدائی اسلامی فتوحات کے بعد یہ فوجی مقام میں تبدیل ہو گیا۔ تاہم گیارھویں صدی عیسوی کے اواخر میں اناطولیہ کی تُرکوں کے ہاتھوں فتح ہونے کے ساتھ اس کی اہمیت ماند پڑ گئی۔ عثمانی دور میں یہ علاقہ تقریباً ویران ہو گیا اور یہاں صرف ایک چھوٹا سا گاؤں باقی رہا جو اوہات یا اوکات کے نام سے معروف تھا۔

موجودہ زمانے میں ترکیہ کا گاؤں بیوزو (جو صوبہ چوروم میں مجید اوزو کے زیرِ انتظام ہے) جزوی طور پر اسی قدیم شہر کے کھنڈر پر واقع ہے۔

 حوالہ جات 

زمرہ:بازنطینی سلطنت کے آباد مقامات
زمرہ:تاریخ صوبہ چوروم
زمرہ:ترکیہ کے سابقہ آباد مقامات
زمرہ:ترکیہ میں رومی قصبے اور شہر